EKABINETI YA EDOKUMENTASAU SA EDIREITO COMPARADO 

Edeklarasau ya molumwenku ya Edireito sa Mutthu* 

Etthariheliwe Kulaleiya n'Assembleya Geral NIamulo 217A (III) ya 20 ya 
Dezembro ya 1948 

WOPAJERANI 

Okhala wira osaamiha n'edignidade ya kunia pinatamu n'editeito sawe soolikana ni sakhwawe 
eri variyari wa eliberdade, wa esaria ni murettele mulumwenkuni; 

Okhala wira ohisuwela n'ohisamiha edireito sa mutthu sinniiriha itthu sonanara n'ekiiso ya 
olumwenku onkhala awe pinatamu moota ontthuna awe, ehihasiwaka ni mutthu mukhwawe 
walaa ni osikhini, pihimmwe okhala etthu yulupale enlompwawe mutthu; 

Okhala wi itthu yulupale okhaviherya edireito sa mutthu variyari v'regime ya edireito, 
ohitthyawele ekhotto wi akhume opuro onihosiwawe; 

Okhala wi v'alupale okhaviherya makhalelo amurettele ni ilapo sikina; 

Okhala wi IMupapheloni Ipovo sa Nagoes Unidas Sihimmwe wiwelela edireito sa mutthu, 
edignidade ni evalor ya pinatamu. Epaphelo yela en'himya edireito sikhaleke soolikala alopwana 
n'athiyana ni alipiheraka okhavihera makhalelo oorera, variyari v'eliberdade s'elapo soothene; 

Okhala wi ilapo soothene sikhanle membro sa Nagoes Unidas sohiwanana olalea, 
sikhaviheranaka ni Nagoes Unidas, ottitthimiha vinjene sa edireito ya mutthu n'eliberdade sawe; 

Okhala wi moota onsuwelehu edireito n'eliberdade iya etthu yuplupale wira naakhule saana 
epaphelo yasinanrehu; 

Assembleia Geral 

Assembleia Geral enalalea ephaphelo ela sa edireto ya mutthu, wi t'etthu yorera ottharerela 
wakunia elapo, n'atthu othene akhalanne varohoni itthu ya sihiimwe mpapheloni mu, asomihe ni 
apheele winnuwiha mattitthimihelo sa edireito ni eliberdade iya, ni alalee okhuma mulaponiwaya, 
mpaka ilapo sokhopela, wi sisuweliye ni sittharereliye wakunia elapo. 

ARTIKU 1 

Atthu othene aniyaria oolikana ni owilamula moota ontthunaya okhala, variyari v'edignidade ni 
edireito. Akhalanne esaria ni otthokelela, ahaana akhalasaka othene saya vamurettele. 

ARTIKU 2 

Atthu othene poti othyawelela edireito n'eliberdade silempwe mupapheloni mu ahithanliaka 
yakhala wira atthu ooripa walaa oottela, nnakhala muthiyana walaa mulopwana, opuro 
onkhala'we, oninlompa'we muluku, epoliitika entthara'we, muthajiri walaa musikhini. 

Nenna vaa, khavo onrowa othanliwa mwaha wa epoliitika entthara'we, elapo awe, walaa 
nttetthe oyariwa'we, okhalana ni wihikhalana elapo yupum'we omantariwa n'atthu ookhopela. 

ARTIKU 3 

Wakunia pinatamu ohaana edireito ya ekumi, eliberdade ni wakiha erutthu awe. 



ARTIKU 4 

Khavo onrowa okhalihiwa epottha, makhalelo ya epottha, ni moota owakaliha epottha atthu 
enakhottihiya. 

ARTIKU 5 

Khavo onrowa ohoosiwa, nnakhala okhalihiwa moota wonanara. 

ARTIKU 6 
Wakunia mutthu ohaana edireito yosaamihia makhalelo awe wakunia opuro onkhala'we. 

ARTIKU 7 

Atthu othene t'olikana variyari va elei, n'atthu othene attitthimihiweke n'elei. Atthu othene 
ahaana akhaviheriwaka, mwaha wale ahin'tthuna ottitthimiha edeklarasau ila. 

ARTIKU 8 

Wakunia mutthu ohaana edireito yotthyawelela elei ya elapo enkhalawe wi akihiwe yakhala wira 
edireito sawe silempwe mwa elei yelapo awe kisettin'he saana. 

ARTIKU 9 

Khavo onrowa otthukiwa ni womoliwa mulaponimwawe, yihiwen'he saana etthu etthenka'we. 

ARTIKU 10 

Wakunia mutthu ohaana edireito ntoko atthu akina, wi etthu etthenka'we enalamuliwa mwa 
otribunal, moota ansuwelaya atthu othene, van'himwaya edever ni edireito sawe, ni mulattu 
otthukeliwawe. 

ARTIKU 11 

1. Wakunia mutthu onihim'mwa wi oottheka, onkhalihiya wira khivo yin'ryawe mpaka 
anamulamula mulattu woneshesha etthu yin'ryawe, ehilialaka okarantiri eproseso ya edefesa 
sawe. 

2. Khavo onrowa otthukeliwa etthu ehikhalale mulattu mwa elapo enkhala'we nnakhala ilapo sa 
okhopela. Nenna va, khavo onrowa winnuwiheriwa epena'we khuvikana ele yahimmwa okathi 
otthenk'awe. 

ARTIKU 12 

Khavo onrowa ovehiwa okomantheene owan'nhawe, n'amusi awe, otthukuliwa iwarakha sawe, 
nnakhala wihisamihiya moota onkhala'we. Elei yohaana omwakiha mutthu onrowa ovehiwa 
moota yola. 

ARTIKU 13 

1. Wakunia mutthu ohaana edireito yothania opuro onphela'we okhala, n'hina mwa Estado eri 
awe. 



2. Wakunia mutthu ohaana edireito yothama elapo eri awe, poti okhala elapo awe, ni edireito 
yotthikela mulaponi mwawe. 

ARTIKU 14 

1. Wakunia mutthu onoomoliwa n'autoridade ohaana edireito yoveka ni okhala ilapo sa okhopela. 

2. Edireito ela kahi ya'tthu yinre etthu yonanara variyari v'elei yelapo enkhalaya, nnakhala 
mwamakhalelo a Nagoes Unidas. 

ARTIKU 15 

1. Wakunia mutthu ohaana edireito yokhalana enacionalidade. 

2. Khavo mutthu onrowa okhottihiwa enacionalidade awe ehinre etthu yonanara, nnakhala 
oveka enacionalidade ekina. 

ARTIKU 16 

1. IMulopwana ni muthiyana yennuwakaru ahaana edireto yothelana, akhale ottela ni nooriipa, 
mutthu a mulaponi ni a elapo yokhopela, walaa akhalee s'egreja soovirikana. Okhuma okatthi 
onthelanaya, mpaka vammwalanaya, edireito saya ti soolikana. 

2. Atthu anthelana, ooweeli ahaana atthunaka wi athelane. 

3. Etthoko t'etthu yulupale mulaponi, nenna vaa, yohaana edireito y'eprotegao ni okhaviheriwa 
n'Estado. 

ARTIKU 17 

1. Wakunia mutthu mekhawe, walaa n'akhwawe ohaana edireito yokhalana etthu awe. 

2. Khavo onrowa okhottihiwa etthu yawawe. 

ARTIKU 18 

Wakunia mutthu ohaana edireito yotthokelela etthu entthuna awe, ya makhalelo ni moota 
oninlopawe muluku. Edireito ela en'himya wira mutthu ula poti ohiya egreja eri awe khukela 
entthuna awe, nnakhala moota ontthokekelawe, mekhawe walaa onari n'akhwawe, asomihaka 
walaa amulonpaka muluku. 

ARTIKU 19 

Wakunia mutthu ohaana edireito y'ohimya enimmwa m'muru mwawe, ehopipihiwaka ekiiso sa 
itthu sin'himyawe, ni opheela wakhela ni olalea nuulumo nawe, mulaponimwawe ni ilapo 
sokhopela. 

ARTIKU 20 

1. Wakunia mutthu ohaana edireito yothukumana vamurettele n'atthu akhwawe . 

2. Khavo onkelihiya va muthukumano ehitthunale mwanene. 

ARTIKU 21 



1. Wakunia mutthu ohaana edireito yon'holela nakoso okhanle a publico yelapo awe, waala 
onthania mutthu onrowa omuholela onpheela wi athanliwe. 

2. Wakunia mutthu ohaana edireito, ni moota wolikana n'atthu akina, itthu siniria s'atthu othene 
a mulaponi mwawe. 

3. Evontade ya epovo t'enilamula moota oniholela elapo atthu athanliwe. Yaala aniholela, 
athanliweke va mpantta wamuthanio, onrowa atthu othene arina edireito yothania, khiyathania 
moota ontthunaya yihoniheraka mutthu oninthanlaya. 

ARTIKU 22 

Wakunia mutthu okhala wi membro a esociedade, ohaana edireito yokhaviheriwa n'estado, 
n'oveka edireito sawe silempwe muleini siniholela elapo awe ni elapo sokhopela, nenna va, itthu 
iya siveka awe sikhaleke simphwanhanea mulaponi mwawe. 

ARTIKU 23 

1. Wakunia mutthu ohaana edireito yophwanha muteko, n'othania muteko ola moota wolikana 
n'akhwawe, ni okhaviheriwa ahikhalane muteko. 

2. Atthu othene ahaana edireito yowakhela moota onakhela akhwaya anivarana aya muteko 
mmosa. 

3. Onivara muteko ohaana edireito yowakhela saana, wi akhale n'amusi awe variyari 
v'edignidade ya mutthu, n'okhaviheriwa ahikhale saana. 

4. Wakunia mutthu ohaana edireito yothukumana n'akhwawe khiyapaka esindicato, ni wilepiha 
mwa mathukumano akina wira alipihere edireito sawe. 

ARTIKU 24 

Wakunia mutthu ohaana edireito yomumula, n'okathi wamuteko ohivirikanihe elei, ni edireito 
yokhalana ifeeria soolinva. 

ARTIKU 25 

1. Wakunia mutthu ohaana edireito sa itthu wi akhale saana n'amusi awe ( ekuwo, yoja, 
enupa,...) ni ekumi, okhaviheriya ahikhalane muteko, awereyaka, apahun'we, onakhweliye 
an'yawe walaa amwara awe, onoluvanle ni sinamwirenle itthu sothakhala. 

2. Muthiyana orupanle nuule oyanre naanano ohaana edireito yokhaviheriwa saana. Ana othene 
ayariwe variyari va mulopwana ni muthiyana ahithelanne arina edireito solikana ni sa anamwane 
akina. 

ARTIKU 26 

1. Wakunia mutthu ohaana edireito yosoma. Osoma ohaana okhalaka wihinlivia mpaka omaliha 
myakha sopajera onisuthiya olepa n'osoma. Myakha sopajera iya atthu othene ahaana 
yilepihaka nnakhala vahasivelaka. Sihaana sipankaka esikola sinjene sinakumiha mateekniko. 
Esikola yulupale yesomi, ehaana otthukuliwa wi atthu othene akeleke moota wolikana, ale 
othene aniweryasa. 



2. Esikola ekhale opuro oninnuwiha muru ni murima wa mutthu, eninnuwiha edireito 
n'eliberdade sa mutthu. Esikola ela ehaana yinnuwihaka moota onimoona'hu pinatamu 
m'khwahu variyari vamurettele n'atthu othene, niphelaka wi ninnuwihe miteko sa Nagoes Unidas. 

3. Asipapa ahaana edireito yopajera othania moota ontthuna'ya onsomiha mwanaya. 

ARTIKU 27 

1. Wakunia mutthu ohaana edireito yotthuna okela mwaneene mmitekoni sinvariya 
mmwannhawe, ni wakhela itthu sinkhumelela mmitekoni sinvara'we. 

2. Atthu othene ahaana edireito yoprotejeria itthu sothene sinvaraya s'osuela waya wa osomi. 

ARTIKU 28 

Wakunia mutthu ohaana edireito yokhavihera, wi edireito n'eliberdade silempwe muwarakhani 
mu sihikelihiwe iphiro sonanara. 

ARTIKU 29 

1. Pinatamu ohaana idevere mulaponi mwawe, sinrowa omwinnuwiha ni moota anaweha'we 
atthu akhwawe. 

2. Ottharihela idireito n'eliberdade silempwe mu, khavo onrowa ovariwa wi alalee edireito ni 
eliberdade s'atthu akina, wi esariya ni makhalelo a murettele yonaneye mulaponi variyari 
v'edomocracia. 

3. Edireito n'eliberdade iya sihiraneye sivirikanihaka elei sin'holela makhalelo a Nagoes Unidas. 

ARTIKU 30 

Khanivo niamulo na edeklarasau ila ninrowa otthariheleliwa, n'estado, mathukumano a'tthu, 
walaa mutthu, epankaka etthu enrowa ovirikaniha idireito ni eliberdade silempwe mu. 

